CELEX: 32021D0047
Language: lv
Date: 2021-01-21 00:00:00
Title: Padomes Lēmums (ES) 2021/47 (2021. gada 21. janvāris), ar ko aizstāj Līguma par Eiropas Savienības darbību 255. pantā paredzētās komitejas locekli

22.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 21/1
               
            
         PADOMES LĒMUMS (ES) 2021/47
         (2021. gada 21. janvāris),
         ar ko aizstāj Līguma par Eiropas Savienības darbību 255. pantā paredzētās komitejas locekli
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 255. panta otro daļu,
         ņemot vērā Tiesas priekšsēdētāja 2020. gada 2. decembra iniciatīvu,
         tā kā:
         
                     (1)
                  
                  
                     Ievērojot Līguma par Eiropas Savienības darbību 255. panta pirmo daļu, tika izveidota komiteja, kas – pirms dalībvalstu valdības pieņem lēmumus par iecelšanu amatā – sniedz atzinumu par kandidātu piemērotību pildīt Tiesas un Vispārējās tiesas tiesnešu un ģenerāladvokātu pienākumus (turpmāk “komiteja”).
                  
               
                     (2)
                  
                  
                     Komitejas sastāvā ir septiņas personas, kas izraudzītas no bijušo Tiesas un Vispārējās tiesas locekļu, valstu augstāko tiesu tiesnešu un vispāratzītu kompetentu juristu vidus; vienu komitejas locekli izvirza Eiropas Parlaments.
                  
               
                     (3)
                  
                  
                     Ar saviem Lēmumiem (ES, Euratom) 2017/2262 (1) un (ES) 2020/539 (2) Padome uz laikposmu, kas beidzas 2022. gada 28. februārī, ir iecēlusi amatā septiņus minētās komitejas locekļus.
                  
               
                     (4)
                  
                  
                     Eiropas Parlamenta izvirzītais komitejas loceklis Simon BUSUTTIL kungs ar 2020. gada 11. februāra vēstuli informēja Padomi par savu atkāpšanos no amata.
                  
               
                     (5)
                  
                  
                     Eiropas Parlamenta priekšsēdētājs 2020. gada 26. novembrī informēja Tiesas priekšsēdētāju par Eiropas Parlamenta vēlmi kā komitejas locekli izvirzīt Julia LAFFRANQUE kundzi.
                  
               
                     (6)
                  
                  
                     Tiesas priekšsēdētājs ar 2020. gada 2. decembra vēstuli ierosināja – saskaņā ar Padomes Lēmuma 2010/124/ES (3) pielikumā izklāstīto komitejas darbības noteikumu 3. punktu – par komitejas locekli uz atlikušo pilnvaru laiku iecelt Julia LAFFRANQUE kundzi, aizstājot Simon BUSUTTIL kungu,
                  
               IR PIEŅĒMUSI ŠO LĒMUMU.
         
            1. pants
            Ar šo uz laikposmu, kas beidzas 2022. gada 28. februārī, Julia LAFFRANQUE kundzi ieceļ par Līguma par Eiropas Savienības darbību 255. pantā paredzētās komitejas locekli.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 21. janvārī
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  Padomes Lēmums (ES, Euratom) 2017/2262 (2017. gada 4. decembris) par Līguma par Eiropas Savienības darbību 255. pantā paredzētās komitejas locekļu iecelšanu (OV L 324, 8.12.2017., 50. lpp.).
         
            (2)  Padomes Lēmums (ES) 2020/539 (2020. gada 15. aprīlis), ar ko aizstāj Līguma par Eiropas Savienības darbību 255. pantā paredzētās komitejas priekšsēdētāju (OV L 122, 20.4.2020., 1. lpp.).
         
            (3)  Padomes Lēmums 2010/124/ES (2010. gada 25. februāris) par Līguma par Eiropas Savienības darbību 255. pantā paredzētās komitejas darbības noteikumiem (OV L 50, 27.2.2010., 18. lpp.).